section_heading: Samostalna karijera
paragraph_text: U prosincu 2017. Dickinson je rekao da će njegov sljedeći samostalni album "biti konceptualan" i da će njegov naziv biti If Eternity Should Fail, istog imena kao i pjesma s albuma The Book of Souls Iron Maidena, za koju je potvrdio da je izvorno bila skladana za njegov samostalni uradak: "Stoga ako snimim još jedan samostalan album, što mislim da hoću, mogao bih se držati svojeg izvornog plana i zadržati [tu pjesmu] kao naslovnu skladbu. Mislim, ipak sam ju napisao — bila je to prva skladba koju sam napisao za album. Stoga da, vjerojatno ću ipak uvrstiti tu skladbu. Ali… atmosfera će biti malo drugačija — ne puno drugačija — od one na Maidenovoj inačici."<ref>